cyanic-selkie/wikianc huggingface dataset:
Kahedin
Kahedin (også stavet Kahadin, Kahedrin, Kehenis, Kehidius; muligens den walisiske figuren Kae Hir) er en ridder og kongesønn, bror av Isolde (også stavet Iseult) av Bretagne, også kalt for Isolde med de hvite hender, og er sønn av kong Hoel av Bretagne i legenden om kong Arthur av britene. Fortellingen om hans affære med Brangaine, ternen til Isolde av Irland, utgjør en del av og kan ses på som en parallell fortelling til hovedfortellingen om Tristan og Isolde.
Kahedin møtte Brangaine første gang i Billedhallen (Hall of Images) hvor han var blitt tidligere sent med en beskjed til Isolde av Irland i forbindelse med at hennes elsker Tristan. Han overrekker budskapet, og Isolde og Tristan tilbringer natten sammen i trehytte. I mellomtiden forberedte Kahedin seg på å tilbringe natten sammen med Brangaine etter å ha mottatt imøtekommende svar fra henne. Da de gikk til seng ble imidlertid Kahedin ulykksalig kastet inn i en dyp søvn og våknet opp den nesten morgenen ved å forstå at en form for trolldom må ha skjedd.
På grunn av høviskhet overså han hva som hadde skjedd den foregående natten, og de to parene, Isolde og Tristan, og han selv med Brangaine, tilbrakte dagen sammen. Derimot da han førte Brangaine til sengs på nytt skjedde det samme atter en gang. Den tredje natten klarte Isolde å overbevise Brangaine om å overgi seg til Kahedin for å stoppe hans ydmykelse. I en del versjoner er Camille, en annen av dronningen terner, valgt av Kahedin framfor Brangaine. Også hun avviste ridderen for å kunne bevare sin ære. Isolde hjalp deretter til med å gi Kahedin en «magisk pille» og etterpå falt han på nytt i dyp søvn. Kahedin våknet opp den neste dagen for å bli hånet av Camille og de andre kvinnene i husholdningen. Kahedin reiste videre med Tristan uten å avsløre hva som hadde skjedd med ham natten før.
I Prosa-Tristan forble Kahedin den nær venn og følge til Tristan selv etter at hans søster har blitt forlatt i Bretagne. Som med flere andre riddere ble han forelsket i den irske Isolde og døde til slutt i pine for henne.
Katta i sekken
Å kjøpe katta i sekken er et uttrykk som betyr at man har kjøpt en ting, men blitt lurt og fått noe annet enn det man skulle.
Uttrykket stammer trolig fra senmiddelalderen, og henspiller på en svindelmetode som gikk ut på å selge en «spegris» i en sekk. Selgeren ville påstå at den sprellende sekken ikke måtte åpnes av fare for at grisen skulle stikke av. Uttrykket finnes i en rekke språk, noen steder med henvisning til en katt og andre steder med henvisning til en gris, som på svensk «köpa grisen i säcken».
Uttrykket kan også stamme fra fortellingen «Till Eulenspiegel» fra 1300-tallet, der en katt blir sydd inn i et hareskinn og solgt som hare.
Fugl-og-blomstermaleri
Fugl-og-blomstermaleri er en type kinesisk maleri. Vanligvis hører de fleste malerier av denne typen til den stilen som kalles lærd-kunstner («Scholar-artist»). Ifølge kinesisk tradisjon inneholder malerier av denne typen «blomster, fugler, fisk og insekter» (forenklet kinesisk: 花鸟鱼虫; tradisjonell kinesisk: 花鳥魚蟲, pinyin: huā, niǎo, yú, chóng). Dermed kan maleriene skildre et bredt spektrum av emner fra naturen, og i tillegg til de allerede nevnte objektene også kjæledyr som hunder og katter osv.
Blomster- og fuglemønstre på ulike objekter og malerier av fønikser på silke kjennes allerede fra 7. – 4. århundre f.Kr. På denne tiden var figurene relativt enkle, men i årenes løp utviklet de seg langsomt til en viktig sjanger. Sjangeren ble etterhvert underbygget teoretisk, flere ulike skoler har levert verk med en bred variasjon av teknikker. Rundt 8. – 9.-århundre (sent i Tang-dynastiet) ble fugl-og-blomstermaleri en egen sjanger. Den gikk fra å brukes til ornamentering av bruksgjenstander, til å brukes i bakgrunnen på malerier som skildrer (menneskelige) figurer, og endte med malerier der fugler og blomster spiller hovedrollen. I løpet av denne tiden har de tjent som symbolske, metaforiske og allegoriske elementer.
Fugler og blomster symboliserer humøret og temperamentet til de menneskelige figurene som avbildes i malerier fra (pre-)Tang-dynastiet. I disse ser menneskefigurene sjelden rett på hverandre, de knyttes for eksempel sammen av et tre de sitter ved eller fugler som flyr rundt dem. I løpet av de fem dynastiers tid utviklet sjangeren seg videre, inntil den blomstret under Song-dynastiet. I de fem dynastiers tid utgjorde denne sjangeren sammen med landskapsmaleri og figurmaleri de tre hovedretningene innenfor tradisjonell kinesisk kunst. Blant de kjente kunstnerne fra denne perioden var Huang Quan, hans sønn Huang Jucai og Xu Xi. Fugl-og-blomstermaleriet ble etterhvert etablert som «husstilen» ved Song-dynastiets hoff i Bianliang. Keiser Huizong var stilens høye beskytter, samtidig som han også selv var en begavet maler og kalligraf. Eksempler på andre kjente malere og deres arbeider var Cui Bai med Hare og to skjærer, landskapsmaleren Guo Xi med Tidlig vår og Liu Cais Fish Swimming amid Falling Flowers.
Sjangeren delte seg etterhvert i to hovedstrømninger, Gong Bi med fokus på detaljer, omhyggelig fargebruk og nitid teknikk, og Xie Yi som hadde et mer impulsivt og ekspresjonistisk uttrykk.
Variasjoner
Etter teknikk:
Shara Gillow
Shara Gillow (født 23. desember 1987) er en australsk syklist som konkurrerer i landeveissykling. Hun representerte landet sitt under Sommer-OL 2012 i London, der hun ble nummer 39 i landeveisrittet. Hun deltok også i temporittet der hun ble nummer 13.
Frode Jacobsen (1968)
Frode Jacobsen (født 5. august 1968) er en norsk politiker (Ap) og leder i Oslo Arbeiderparti. Ved stortingsvalget 2021 ble han valgt inn som første vararepresentant fra Oslo og ble fast møtende vara for Jonas Gahr Støre da han ble statsminister 14. oktober 2021. Jacobsen er fra før kjent som mangeårig leder i Bøler Arbeiderpartilag.
Jacobsen begynte den politiske karrieren i Arbeidernes ungdomsfylking, der han blant annet var økonomiansvarlig i Oslo AUF. I 1993 ble Jacobsen byrådssekretær for barne- og utdannelsesbyråd Gro Balas, etter å ha arbeidet som journalist i Aktuelt Perspektiv, i A-pressen og i Arbeiderbladet. Våren 1995 kom det frem i en serie artikler i avisen VG at Jacobsen stod bak et titall falske kurssøknader til Oslo kommune mens han var økonomiansvarlig for AUF i Oslo. Jacobsen bad da om å gå av, men ble i stedet permittert uten lønn i et halvt år. I september gikk han tilbake til sin gamle stilling som byrådssekretær.
I 1997 ble Jacobsen politisk rådgiver for daværende finansminister Jens Stoltenberg. Etter at Ap-regjeringen gikk av ble han rådgiver i Aps bystyregruppe i Oslo. I 1999 kom Jacobsen i fokus i forbindelse med lederdebatten i partiet, der han var en skarp kritiker av Thorbjørn Jagland.
Jacobsen var leder av kontrollutvalget i Oslo kommune fra 1999 til 2015. I mars 2015 ble han ved en tilleggsnominasjon plassert på fjerdeplass på Arbeiderpartiet liste til kommunestyrevalget i Oslo i 2015, etter at Ole Jacob Frich som opprinnelig var nominert på denne plassen trakk seg på grunn av sykdom. Jacobsen ble gruppeleder for Arbeiderpartiets bystyregruppa da Ap dannet byråd med SV og MdG i oktober 2015. Før dette hadde han stillingen som fagdirektør i Kommunikasjonsenheten i Kommunal- og moderniseringsdepartementet.
Frode Jakobsen er sønn av tidligere redaktør i Arbeiderbladet, Arvid Jacobsen.
Gustaf Wasa del I
Gustaf Wasa del I er en svensk film fra 1928 i regi av John W. Brunius. Hovedrollen spilles av Gösta Ekman.
Handlingsreferat
Historien begynner i 1518. Christian II av Danmark, Norge og Sverige har erobret Sverige. Sten Sture den yngre appellerer til alle lojale undersåtter om å forsvare seg mot denne invasjonen. Denne meldingen når også bonden Mats Ersson i Dalarna, i hjertet av Sverige, og han samler mennene sine. På Brännkyrka, utenfor Stockholm, oppstår det kamp mellom dansker og svensker. Svenskene vinner til slutt, og det svenske nasjonale banneret bæres under slaget av Gustaf Vasa.
Men etter nederlaget kommer den danske kongen som på en lumsk plan. Han kaller til et møte med Sten Sture den yngre, men kongen kommer ikke til dette møtet selv. I stedet tar han flere svensker til fange og tar dem med til Danmark, blant dem var Gustaf Vasa - som blir fange på Kalø slott på Jylland. Men Vasa klarer å stikke av, og kommer seg til Lübeck forkledd som en bonde. Han klarer også å returnere til Sverige, hvor motgang hoper seg opp. Sten Sture blir også hardt såret under en kamp mot danskene i Västergötland, og på vei tilbake til Stockholm dør han. I Stockholm har hans kone Kristina Gyllenstjerna lenge tappert motstått danskene. Men hun blir snart tvunget til å kapitulere. Sitasjonen begynner å se mørkt ut for svenskene.
Íþróttabandalag Vestmannaeyja
Íþróttabandalag Vestmannaeyja (vanligvis forkortet som ÍBV) er en islandsk fotballklubb fra Vestmannaeyjar, Island. Klubben spiller i Pepsi deildin, som er øverste nivå på Island.
Jugoslavia under EM i friidrett 1998
Jugoslavia deltok i EM i friidrett 1998 som ble arrangert 18.–23. august 1998 i Budapest. Utøvere fra Jugoslavia tok ingen medaljer i mesterskapet.
Hoverla
Hoverla (ukrainsk: Говерла – Hoverla, rumensk: Hovârla, slovakisk: Hoverla, polsk: Howerla, ungarsk: Hóvár) er et fjell i Øst-Karpatene i Ukraina. Det er 2 061 meter høyt, og er den høyeste toppen i Ukraina. De nedre fjellsidene er dekket av bøk- og granskog. Fjellet ligger i Karpatene nasjonalpark.
Bernt Grimstvedt
Bernt Grimstvedt (født 20. februar 1959) er en norsk sjøforsvarsoffiser. Han var generalinspektør for Sjøforsvaret fra 2011 til 2014.
Grimstvedt er opprinnelig kystartillerist. Han har Befalsskolen for Kystartilleriet og har gått ved Militärhögskolan i Sverige og ved den norske Forsvarets høgskole.
Fra 2006 til 2011 var han sjef for Sjøforsvarets skoler. Grimstvedt ble utnevnt til generalinspektør for Sjøforsvaret i statsråd 20. mai 2011. Han ble samtidig forfremmet fra flaggkommandør til kontreadmiral. Grimstvedt fikk avløsning som generalinspektør 31. mars 2014.
Grimstvedt har Forsvarsmedaljen med laurbærgren, Forsvarsmedaljen med en stjerne, Sjøforsvarets vernedyktighetsmedalje med tre stjerner, Det frivillige Skyttervesens hederstegn og NATO-medaljen.
Bernt Grimstvedt er sønn av Bjarne Grimstvedt, som var generalinspektør for Sjøforsvaret i perioden fra 1983 til 1989.
Ischnocerini
Ischnocerini er en gruppe av biller som lever av sopp som vokser på død ved.
Utseende
Stort sett små biller, kroppsformen vanligvis forholdsvis kort og bred. Det er ofte stor forskjell på kjønnene (kjønnsdimorfisme), hannene er slankere enn hunnene med lengre bein og antenner. Kroppen er gjerne brunlig, spraglete i mørke og lyse nyanser, noe som gir god kamuflasje. Hodet er som oftest trukket ut til en snute, som vanligvis er kort og bred (rektangulær sett ovenfra) men kan være så lang som resten av hodet og brystskjoldet til sammen. Hos noen arter mangler den forlengede snuten helt. Fasettøynene er små til middelsstore, ovale, utstående eller flate. Antennene er 9-11- leddete, ofte ganske lange, ikke knebøyde. De ytterste 2-3 leddene danner ofte en løs klubbe. Tinningene (hodet bak fasettøynene) er ganske lange og parallellsidige. Brystskjoldet (pronotum) er bredere enn langt, vanligvis bredest ved roten der det gjerne er så bredt som dekkvingene. Oversiden er matt og det finnes ofte knøler. Noen arter har en kraftig pigg på pronotums sidekant, eller fremskutte fremhjørner. Dekkvingene er brede, ofte med korte hår, parallellsidige eller ovale. Spissen er ofte lysfarget. Beina er middels lange til lange, særlig hannenes frambein er ofte forlenget. Føttene er fem-leddete, men det fjerde leddet er svært lite og knapt synlig (pseudotetramere føtter). Det tredje leddet er tolappet. Larvene er lyse, tykke og krumme, hodekapselen og beina er sterkt redusert.
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.
Utbredelse
Gruppen er utbredt i de nye verden, mest i den neotropiske økosonen.
Alt-Hohenschönhausen
Alt-Hohenschönhausen er en ortsteil i Berlins bydel Lichtenberg. Inntil 2001 var området en del av den selvstendige bydelen Hohenschönhausen.
Området ble innlemmet i Stor-Berlin i 1920 og tilhørte fra 1945 til 1990 Øst-Berlin. Alt-Hohenschönhausen ble fradelt Hohenschönhausen i 2002.
Bronsealderen og senere innvandring fra øst
De eldste funn av bosetting på området Hohenschönhausen er fra bronsealderen. Det antas at området har vært bebodd siden 10 000 f. Kr. I de første århundrer av vår tidsregning var området bebodd av sprevanere og hevellere som var slaviske innvandrere fra øst.
Middelalderen
Hohenschönhausen ble i middelalderen bygget som en typisk strassendorf, det vil si en landsby med hus på hver side av en gate. Innflytterne som kom hit var antakelig vestfra, fra Schönhausen i Altmark. Det forklarer stedets germanske navn som atskiller seg fra de slaviske navnene i nærheten som Malchow eller Marzahn. Schön som betyr vakkert eller lyst, og kan forklare innflytternes følelse over stedet hvor de nå skulle bosette seg. Hausen er saksisk og betyr hus. Hohen atskiller stedet fra lavere beliggende stedet Niederschönhausen (Nieder = Nedre).
Taborkirken (av fjellet Tabor i Israel) påbegynt i 1230, er stedets eldste bygning og oppført i senromansk stil. Tomten til Schloss Hohenschönhausen har vært bebygget siden mellom 1200- og 1400-tallet. Dagens bygning på tomten er fra 1690
Adelsslekten von Röbel eide stedet fra 1480.
1600 og 1700-tallet
Gutshaus Hohenschönhausen som også kalles slott ble ombygget en rekke ganger på 1600-tallet. Familien von Röbel eide huset på 1700-tallet, mens den prøyssiske reformator Christian Friedrich Scharnweber eide huset på 1800-tallet.
1900-tallet
Hohenschönhausen som da hadde 6 700 innbyggere, ble i 1920 innlemmet i Stor-Berlin. Ortsteilen Hohenschönhausen ble sammen med ortsteilene Malchow, Falkenberg og Wartenberg innlemmet i den daværende selvstendige bydel Weissensee med 45 000 innbyggere. I perioden for Tysklands deling fra 1945 til 1990, lå Hohenschönhausen i Øst-Berlin.
Mellom 1926 og 1927 ble det i regi av boligbyggelaget Gehag oppført bolighus i Paul-Koenig- og Titastraße etter tegninger av Bruno Taut.
Boligområdet Wohnanlage Flußpferdhof (norsk: Flodhestgården boligområde) ble oppført mellom 1931 og 1934 i modernistisk stil, etter tegninger av Paul Mebes og Paul Emmerich.
I perioden 1941 til 1945 ble en rekke jødiske innbyggere av Hohenschönhausen bortført og myrdet. For mange av dem er deres skjebne ukjent til denne dag.
Den røde armé inntok Hohenschönhausen 22. april 1945. Et minnesmerke over de falne sovjetsoldatene er reist i Küstriner Straße.
Hohenschönhausen bar på 1950-tallet intet preg av storby. I Hauptstrasse fantes små og mellomstore bedrifter, forretninger til det daglige behov og en rekke kneiper. Sportforum Hohenschönhausen ble oppført i 1954.
De første årene etter die Wende ble preget av stor utflytting fra området. Bare i årene til 2002 ble folketallet redusert med 18 prosent. Parallelt er det oppført nye og mer attraktive boliger og et nytt innkjøpssenter Storchenhof som har forbedret bydelens omdømme.
2000-tallet
Delingen av Hohenschönhausen i de to ortsteilene Alt-Hohenschönhausen og Neu-Hohenschönhausen fant sted i 2002. Mies van der Rohe-huset i Oberseestraße opprinnelig ferdigstilt i 1933, ble ferdig renovert i løpet av 2002.
Strøk i Alt-Hohenschönhausen
Sentrum i Alt-Hohenschönhausen ligger rundt Hauptstrasse og er vernet som kulturminne. Langs denne gatens nordside ligger bl.a. Taborkirken, det gamle slottet og det gamle rådhuset. Langs sørsiden finnes bl.a. kjøpesenteret Storchenhof.
Villaområdet ved Orankensee (Villenviertel am Orankensee) ble etablert fra 1892 og omkranser sjøene Orankensee og Obersee. Severdige bygninger er Villa Lemke oppført i begynnelsen av 1930-årene av Ludwig Mies van der Rohe. Det er det eneste gjenværende bolighus av van der Rohe i Tyskland. I samme område finnes også Hotel Alte Feuerwache (Hotel Gamle Brannstasjon) fra 1912.
Märkisches Viertel (som ikke må forveksles med Märkisches Viertel i Reinickendorf) inneholder flere kvarterer, bl.a. det modernistiske Flusspferdhof.
Boligene i Malchower Weg oppført mellom 1926 og 1927 etter tegninger av Bruno Taut, karakteriseres ved portalliknende bygninger i den ene enden av gaten.
Kollektivtrafikk
Alt-Hohenschönhausen betjenes av Berlins sporvei linjene M4, M5, M6, 16, M17 og 27. I tillegg finnes innenfor området Gehrenseestrasse stasjon (S75) og Hohenschönhausen stasjon (S75 + Deutsche Bahn).
Frantzsen&Mjanger
Maria Almås Frantzsen
Frantzsen (født 1977) fikk sin bachelor- og mastergrad i kunst med spesialisering i glass fra Edinburgh College of Art. Hennes verk er presentert i samlingen til KODE i Bergen og Sogn og Fjordane kunstmuseum. Hun var en del av teamet til S12 Galleri og Verksted i nesten 11 år frem til 2021.
Ruth Hol Mjanger
Ruth Hol Mjanger (født 1977) er førstelektor i drama ved NLA Høgskolen i Bergen, med dramautdanning fra Høgskolen i Agder og Høgskolen i Bergen. Hun er både lærer, kunstner og forsker. Gjennom NLA, har hun vært involvert i utvikling av lærerutdanninger i Nepal siden 2008.
Vegard Sæther
Vegard Sæther (født 29. november 1967 i Stor-Elvdal) er en historiker og forfatter som blant annet arbeider med spørsmål knyttet til andre verdenskrig.
Sæther har utdannelse med blant annet hovedfag i historie (Cand.philol.). Han har skrevet fem krigshistoriske bøker: ''I grenseland. Den flygende kisten og andre historier om krigen i Østerdalen, En av oss : Norske frontkjempere i krig og fred, Krigsseilere : En fortelling om glemte helter, Frontsøstre : Norske kvinner under hakekorset, Elverum 1940 : Den skjulte fienden.'' Sæther har mottatt støtte fra Norsk Faglitterær Forfatterforening. Norske Kvinner under hakekorset inngår i Kulturrådets innkjøpsordning for ny norsk sakprosa.
Larisa Pankova
Larisa Pankova (russisk: Лариса Олеговна Панкова; født 12. mai 1991) er en russisk syklist som konkurrerer i landeveissykling. Hun representerte landet sitt under Sommer-OL 2012 i London, der hun ble nummer 38 i landeveisrittet.
Styrelsen for Universiteter og Internationalisering
Styrelsen for Universiteter og Internationalisering er et dansk direktorat under Ministeriet for Forskning, Innovation og Videregående Uddannelser som ble opprettet i 2011 gjennom en sammenslåing av den universitetspolitiske delen av Universitets- og Bygningsstyrelsen og hele Styrelsen for International Uddannelse. Direktoratet holder til i Bredgade i det indre København.
Direktoratet arbeider for å skape de beste rammer for universitetssektoren for derigjennom å sikre mere og bedre viten i og for Danmark. Viten i form av forskning, utdannelse, videnspredning og myndighetsbetjening. Samtidig søker direktoratet å bidra til å styrke Danmarks posisjon i det globale samfunn ved å fremme utdannelsenes internasjonalisering, interkulturell forståelse, integrasjon og globalt utsyn.
Hoel av Bretagne
Hoel av Bretagne eller Howel (walisisk: Hywel) er en legendarisk konge av Bretagne og en av de eldste figurer som assosiert med legenden om Arthur av britene. Hoel var sønn av kong Budic (eller Boudicius) av Bretagne, og tjente som en av kong Arthurs vasaller og lojale allierte. I walisisk litteratur, hvor han opptrer som Hywel fab Emyr Llydaw, er hans far navngitt som Emyr Llydaw («Emyr av Bretagne»), og visse legender hevder at han var far for helgenen Tudwal (død ca 564), en munk fra Bretagne.
Hoel og legenden om Arthur
Som Hywel fab Emyr Llydaw er Hoel tilknyttet til kong Arthurs følge i middelalderens walisiske tekster, eksempelvis Drømmen til Rhonabwy, Geraint og Enid, og Peredur, sønn av Efrawg, og er viktig i Geoffrey av Monmouths pseudohistorie Historia Regum Britanniae (Historien om kongene av Britannia) hvor hans navn opptrer i latinisert form som Hoel. Geoffrey forveksler Hoels forhold til Arthur i løpet av sin fortelling; i begynnelsen opptrer han som sønnen til Budic av Bretagne og Ambrosius Aurelianus og Uther Pendragons søster, og er derfor en fetter av Arthur. Senere hevder imidlertid Geoffrey at Arthurs søster Anna giftet seg med Budic, noe som gjør Hoel til Arthurs nevø. Denne forvirringen ble videreført av Geoffrey etterfølgere som Wace og Layamon; de fleste senere tekster er tilfreds med å hevde at han er Arthurs fetter.
Hos Geoffrey er Hoel den pålitelige og trofaste allierte til kong Arthur. En slektning fra Bretagne som kommer ham til hjelp i Britannia for å slå ned opprørene som oppsto etter at den unge kongen er blitt kronet. Han viste seg å være en dyktig general og en respektert hersker. Hans niese ble voldtatt og drept av kjempen fra Mont Saint Michel, og Arthur dro avsted for å drepe kjempen med støtte fra sine riddere Kay og Bedivere. Da Arthur kom tilbake til Britannia for å bekjempe sin forræderske nevø Mordred lot han Hoel ha styringen over Gallia.
Da Hoel ble en del av ridderne av det runde bord etterlot han sin lojale nevø Joseph med ansvaret for sitt kongedømme.
Hoel og Tristan og Isolde
Hoel ble senere også tilknyttet til legenden om Tristan og Isolde av diktere som Béroul og Thomas d'Angleterre. I disse fortellingene er Hoel en hertug av Bretagne og far til Tristans andre kvinne, som han ikke elsker, men ble gift med og som heter Isolde med de hvite hender, forvirrende nok har samme navn som Isolde fra Irland, den kvinne han elsker. Hoel tar inn Tristan da den unge ridderen er forvist av kong Mark av Cornwall. Tristan hjelper Hoel senere i et slag og ble en nær venn av Hoels sønn Kahedin og hans datter Isolde med de hvite hender. Tristan overbeviste seg om å gifte seg med den andre Isolde, hovedsakelig for at hun bærer samme navn som hans elskede som han ikke kan få.
I en tidligere versjon av fortellingen forble Tristan i Hoels kongedømme inntil han døde av gift, tragisk nok bare minutter før Isolde fra Irland, som er en stor lege, kommer for å kurere ham fra hans sår. Prosa-Tristan lar helten komme tilbake til Britannia og til sin første kjærlighet og han ser aldri Isolde med de hvite hendene igjen. Denne versjonen ble fulgt av Post-Vulgate-syklusen, og Thomas Malorys Le Morte d'Arthur.
Kådisbellan
Kådisbellan (Kondomspretterten) er en svensk selvbiografi fra 1989 av Roland Schütt. Romanen handler om da Schütt vokste opp på 1920-tallet. Hans mor Zipa selger kondomer, noe som var forbudt på 20-tallet. Roland stjeler kondomene og lager ballonger og spretterter (kådisbellor) av dem. I 1993 ble romanen filmatisert.
Phd
PHD har flere betydninger:
Gustaf Wasa del II
Handling
Kong Christian II er på vei gjennom Sverige, som han nå har erobret.
Samtidig, i Dala-området, vandrer en ensom mann - utkledd som en fattig bonde. Dette er mannen danskene ønsker å få tak i mest av alt- Gustaf Eriksson Wasa. Han er på vei mot Ornäs, hvor han blir godt mottatt av bonden Arendt Persson. Men Arendt er en forrædersk mann, som har til hensikt å melde Wasa til den danske fogden.
Las Vegas Challenger
Den blir spilt hvert år i Las Vegas i USA.
Friidrett under Sommer-OL 1928 – Spydkast menn
Spydkast menn under Sommer-OL 1928 i Amsterdam ble avholdt på Olympisch Stadion torsdag 2. august 1928.
Olav Sunde representerte Norge under øvelsen og tok bronsemedaljen.
Resultater
Kvalifiseringen startet kl. 14. De seks beste kasterne kvalifiserte seg til finale. Finalen ble avholdt samme dag kl. 16:30.
Sykkylven ungdomsskule
Sykkylven ungdomsskule er plassert like ved sentrum i Sykkylven. Skolen ble opprettet i 1955, og var da en av de tre første ungdomsskolene i landet. Skolen har ca. 320 elever, og totalt 54 ansatte.
VM i friidrett 1993 – Spydkast menn
Dette er de offisielle resultatene for øvelsen Spydkast menn ved VM i friidrett 1993 som ble avholdt i Stuttgart, Tyskland den 15. august og den 16. august mer 47 utøvere.
Sykkylven ungdomsskule
Hovedbygningen ved Sykkylven ungdomsskole brant ned 15. januar 2003. Skolen ble deretter revet, og bygd opp etter moderne arkitektur. Den nye skolen bestående av 3 bygg stod ferdig i 2004, ett bygg til hvert årssteg med fire klasserom. I 2008 var den fjerde bygningen ferdig. Dette bygget inneholder spesialrom og kantine.
VM i friidrett 1993 – Spydkast menn
Norge var ikke representert i øvelsen.
MT «Dubai Harmony»
MT «Dubai Harmony» er en oljetanker bygget i 2005 som seiler under liberisk flagg. Skipet er eid av Dubai Navigation Corp., som i april 2019 kjøpte det av Viken Shipping.
Den 13. september 2019 oppsto brann i motorrommet da oljetankeren lå til kai ved Stureterminalen i Øygarden. Terminalen ble evakuert som følge av brannen. Ifølge politiet var det 40,000 kubikkmeter olje ombord i tankeren da brannen brøt ut.
Ekvatorial-Guinea under VM i svømmesport 2022
Ekvatorial-Guinea deltar under VM i svømmesport 2022 i Budapest i Ungarn fra 18. juni til 3. juli 2022.
Nordre Puttjern
Nordre Puttjern er en innsjø som ligger vest for Puttåsen i den nordre delen av Østmarka i Oslo kommune.
Sammen med Søndre Puttjern rett i nærheten ble det mye omtalt under drivingen av Romeriksporten sommeren 1997 på grunn av lekkasjer. Vannstanden i Nordre Puttjern sank 6 meter slik at dybden ble redusert fra 9 til 3 meter.
Øystein Eldøy
Øystein Eldøy (født 11. februar 1957) er norsk musiker og bassist i rockebandet Stavangerensemblet hvor han har vært siden nyåret 1981 etter at Gunnar Engen sluttet. Han har gjennom tiden som bassist også spilt i andre band enn Stavangerensemblet, så som Abel/Mølster/Egdetveit/Eldøy som består av Morten Abel som vokalist, Morten Mølster på gitar og Johan Egdetveit på trekkspill. Han har også spilt i Malt, som består av Andreas Backer som vokalist, Kristian Gullåsen som gitarist og Ståle Liavik Solberg som trommeslager.
Noemi Cantele
Noemi Cantele (født 17. juli 1981) er en italiensk syklist som konkurrerer i landeveissykling. Hun representerte landet sitt under Sommer-OL 2012 i London, der hun ble nummer 34 i landeveisrittet. Hun deltok også i temporittet der hun ble nummer 22.
Stoholm
Stoholm er en stasjonsby på Midtjylland, i Viborg kommune, Region Midtjylland, med 2,556 innbyggere i januar 2019. Den ligger ca 19 km fra Viborg og 15 km fra Skive.
Da Langå–Struer-banen ble opprettet i 1865 oppstod Stomolm på slutten av 1800-tallet som en stasjonsby, og vokste hovedsakelig på sydsiden av jernbanen. Stoholm kirke ble innviet i 1971, og Stoholm Fritids- og Kulturcenter gir mulighet for både idrett og kulturtilbud som konserter o.l. Kalkgruvene Daugbjerg Kalkgruber ligger 6 km syd for Stoholm, og er en turiskattraksjon for området.
Fra 1970 frem til kommunalreformen i 2007 var byen administrasjonssenter i tidligere Fjends kommune.
Carus
Carus (latin: Marcus Aurelius Carus Augustus; født ca. 224, død juli eller august 283) var romersk keiser fra 282 til 283. I løpet av hans korte tid kjempet Carius mot germanske stammer og sarmatere langs grensen av Donau med suksess.
Under hans krigstokt mot Sasanideriket angrep og herjet han den persiske hovedstaden Ktesifon (lokalisert i dagens Irak), men døde selv kort tid etter. Han ble etterfulgt av sine to sønner Carinus og Numerianus, opprettet således et dynasti som, om enn for kort tid, medførte ytterligere stabilitet for et fornyet rike.
Bakgrunn
Etter at Probus ble myrdet i Sirmium ble Carus utropt til keiser av soldatene. Selv om Carus tok hard hevn over mordet på Probus, er han selv mistenkt for å ha vært medskyldig i handlingen. Det synes ikke som om han vendte tilbake til Roma etter at han ble utropt som keiser før han fikk en bekreftelse fra det romerske senatet.
Lexington Challenger
Lexington Challenger er en profesjonell tennisturnering som blir spilt på hardcourt. Den er en del av Challenger-touren, og ble opprettet i 1995.
Den blir spilt hvert år i Lexington i USA.
Carus
Krig mot Sasanideriket
Sasaniderikets konge, Bahram II, var begrenset av indre opposisjon samtidig som hans hær var opptatt av krigføring i de områdene som i dag er Afghanistan, og kunne således ikke opprette effektiv motstand mot romerne. De militære seirene som Carus oppnådde, gjorde opp for tidligere nederlag som romerne tidligere hadde hatt mot sassanidene. Han mottok tittelen Persicus Maximus for denne prestasjonen.
Carus' forhåpninger om ytterligere erobringer ble forhindret av hans død som ble annonsert å ha skjedd under en fryktelig storm. Selve dødsårsaken har ulike kilder, blant annet av sykdom, effektene av nedslag av lyn, eller av skader han hadde fått under krigføringen mot perserne. Det faktum at han ledet en seierrik militær kampanje, og at hans sønn Numerianus etterfulgte ham uten opposisjon, antyder at hans død kan ha hatt naturlige årsaker.
Trondheim Calling 2010
Trondheim Calling (2010) er et samlealbum (CD) med musikalske innslag fra 21 artister og band fra Trondheim-regionen, som hver har deltatt med én låt. Platen inneholder 77 minutter med musikk.
Om Trondheim Calling
Trondheim Calling er et prosjekt som drives av artistbyrået Polar Artist (den gang Storås Artist) og kompetansesenteret Rockforum. Prosjektet gjennomføres med offentlig støtte fra Trondheim kommune, Sør-Trøndelag fylkeskommune, Norsk kulturråd og Ungdomsfondet i Sør-Trøndelag.
Neocsikia
Neocsikia er en slekt av biller som hører til familien smellere (Elateridae).
Utseende
Middelsstore (ca. 8 millimeter), nokså brede, blanke, brunrøde smellere. Oversiden er kledt med nokså grove, oppstående hår. Hodet er kort og bredt, med små fasettøyne, hos noen arter er disse rundet utstående. Antennene er 11-leddete, vanligvis ganske lange, ofte sagtakkede eller kamformede. Ofte er antennene lengre og mer forgrenede hos hannene enn hos hunnene. Brystskjoldet (pronotum) er rundet. Sidekantene er tydelig markerte, og bakhjørnene er mer eller mindre tilbaketrukket. Dekkvingene er litt rundede, vanligvis omtrent så brede som brystskjoldet, som oftest med tydelige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr.
Mot i brystet, mord i blikket, Bomben und Granaten
Mot i brystet, mord i blikket, Bomben und Granaten er det andre soloalbumet til Åge Aleksandersen etter at Namsos-gruppa Prudence gikk fra hverandre. Dette er første plateutgivelsen hvor han har med seg Sambandet. Albumet ble utgitt i 1976, på plateselskapet Polydor, og solgte 3000 eksemplarer.
Albumet er spilt inn i Arctic Studios, og er produsert av Aleksandersen selv.
Jordanthribini
Jordanthribini er en gruppe av biller som lever av sopp som vokser på død ved.
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.
Utbredelse
gruppen er utbredt på øyer i Stillehavet (Japan, Polynesia).
Mästerkatten i stövlar
Mästerkatten i stövlar er en svensk stumfilm fra 1918. Regien var ved John W. Brunius, som også hadde skrevet manus sammen med Sam Ask. Dette var tidenes første svenske langfilm.
Data-SKUP-prisen
Data-SKUP-prisen er en norsk journalistpris som deles ut av Stiftelsen for en Kritisk og Undersøkende Presse (SKUP). Prisen skal fremme undersøkende journalistikk som benytter datatekniske metoder og/eller digitale fortellerteknikker. Prisen ble opprettet i 2016 som en underkategori av SKUP-prisen, men ble i 2022 gjort om til en egen pris med egne statutter. Prisen deles ut i to kategorier: stor redaksjon (mer enn 50 medarbeidere) og liten redaksjon (færre enn 50 medarbeidere). Prisbeløpet deles likt mellom de to kategoriene.
Mästerkatten i stövlar
Teaterskuespilleren Gustaf Fredrikson (1832-1921), med kallenavnet «Frippe», opptrådte som 86-åring i sin første og eneste filmrolle i denne filmen.
Data-SKUP-prisen
For å delta i konkurransen må journalistene sende inn en metoderapport som beskriver hvordan de har brukt dataverktøy og/eller digitale presentasjonsgrep i sitt arbeid. Alle innsendte metoderapporter blir offentliggjort på SKUPs nettsider.
Prisen deles ut i forbindelse med Data-SKUP-konferansen eller et annet arrangement i regi av SKUP.
Haljala kommune
Haljala  er en landkommune i Lääne-Viru fylke i det nordøstlige Estland, og ligger midt i fylket. Kommunen har 4 321 innbyggere (2019) og et areal på om lag 549 km². Folketallet er konstant. Kommunens administrasjonssenter ligger i Võsu.
Det største tettstedet er Haljala med 1 284 innbyggere i 2007.
I 2017 ble Vihula kommune innlemmet i Haljala.
Barkåker Idrettsforening
Barkåker Idrettsforening (stiftet 17. juli 1917) holder til på Barkåker utenfor Tønsberg. Foreningen er aktiv innen fotball, håndball, allidrett, turn og langrenn. Rekruttering skjer i hovedsak fra nærområdet. Barkåker Idrettsforening har kunstgressbane, gressbane og eget klubbhus med kjøkken, kontor, 2 festsaler, 2 garderober, badstue og lager. Det er anlagt ca 4 km med lysløype.
Historie
Barkåker Idrettsforening ble stiftet 17. juli 1917. Den første generalforsamlingen ble holdt 21. februar 1918 på Samhold. Harald Olsen Nauen ble gjenvalgt som formann på dette møtet. I 1919 ble Harald Olsen Nauen æresmedlem. I de første årene var det fotball, ski og delvis friidrett som var foreningens aktiviteter.
Krigsårene
På grunn av okkupasjonen og nazistenes forsøk på å få kontroll på alt idretts- og ungdomsarbeidet ble det umulig å fortsette virksomheten som før. På et ekstraordinært møte 1. mars 1942, ledet av viseformann Bjarne Borgersen ble det enstemmig vedtatt å oppløse foreningen. BIF var offisielt oppløst, men styret fortsatte å ivareta foreningens interesser.
Amber Neben
Amber Neben (født 18. februar 1975) er en amerikansk syklist som konkurrerer i landeveissykling.
EG (selskap)
EG ⅍ (tidligere EDB Gruppen ⅍) er et dansk selskap som leverer IKT-løsninger og -konsulentytelser til det skandinaviske marked. Selskapet ble grunnlagt i 1977 og har over 1 300 ansatte.
I Had Enough
«I Had Enough» er en sang som ble spilt inn og gitt ut på singel med Nathan Golds og Alexandru i 2023.
Amber Neben
Hun ble verdensmester i temporitt i 2008 og 2016.
Hun representerte landet sitt under Sommer-OL 2012 i London, der hun ble nummer 36 i landeveisrittet. Hun deltok også i temporittet der hun ble nummer 7.
Daniel Van Buyten
Daniel Van Buyten (født 7. februar 1978 i Chimay) er en belgisk tidligere fotballspiller. Han spilte midtstopper for den tyske klubben Bayern München frem til 2014.
Han har også landskamper for Belgias herrelandslag i fotball, og ble blant annet tatt ut i den belgiske troppen til VM i fotball 2002 og 2014.
Lynnyella
Lynnyella er en slekt av biller som hører til familien smellere (Elateridae).
Utseende
Middelsstore (10-14 millimeter), avlange, gulbrune til mørkbrune smellere med en mørkere lengdestripe. Antennene er sagtakkeede, pronotum er lengre enn bredt, sidene ofte litt innbuktede, bakhjørnene spisst skrått tilbaketrukne med en kjøl. Dekkvingene er avsmalnende bakover med kraftige punkstriper.
Utbredelse
Slekten er utbredt i det sørligste Sør-Amerika (Chile).
Whittier (California)
Whittier er en amerikansk by som ligger i Los Angeles County i California.
Henrik Nyhus
Henrik Nyhus (født 12. januar 1981) er en tidligere norsk fotballspiller. Nyhus har tidligere spilt for, , , og.
Papuana fortepunctata
Papuana fortepunctata er en bille som hører til underfamilien hornbiller (Dynastinae) i familien skarabider (Scarabaeidae).
Utseende
En middelsstor (ca. 25-35 millimeter), avlang, blankt rødbrun til svart hornbille. Hannen har et nokså kort horn i pannen og pronotum er betydelig uthulet, med en liten knøl øverst i uthulingen. Pronotum er for det meste blankt, men med felter av nettmasket mikroskulptur på sidene. Dekkvingene har tydelige punktrader som hos denne arten består av nokså grove punkter. Hunnen mangler hornet i pannen, pronotum er jevnt rundet uten påfallende mikroskulptur og med meget fin punktering.
Levevis
Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.
Utbredelse
Arten er utbredt på Ny-Guinea.
Raskens
Raskens er en svensk TV-serie fra 1976, regissert av Per Sjöstrand. I rollene finner man blant andre Sven Wollter, Gurie Nordwall, Viveka Seldahl og Martin Berggren. TV-serien var basert på Vilhelm Mobergs roman Raskens, som ble utgitt første gang i 1927.
Rhamnus crenulata
Rhamnus crenulata er en eviggrønn busk i trollheggfamilien.
Den har torner og blir 1–3 m høy. Bladene er smalt omvendt eggformede til omvendt eggformede og har ikke kjertler. Bladranden har butte tenner. Blomstene sitter noen få sammen i bladhjørnene. Fruktene inneholder 3–4 frø og er pæreformede, 5–8 mm lange, glatte og grønne med et rødt skjær.
Rhamnus crenulata er endemisk for Kanariøyene der den er vanlig på Tenerife og La Palma, lokalt vanlig på Gomera og sjelden på Hierro, Fuerteventura og Gran Canaria. Den finnes antagelig ikke på Lanzarote. Arten vokser i termofil vegetasjon i lavlandet sammen med planter som Euphorbia, oliven (subsp. cerasiformis) og Apollonias barbujana.
USA-mesterskapet i 6 km gateløp for kvinner 2022
USA-mesterskapet i 6 km gateløp for kvinner 2022 ble arrangert 4. juni 2022, som en del av Women's 6K Festival i Canton i Ohio.
UNICEF-lotteriet
UNICEF-lotteriet ble lansert i 2017 etter at fem humanitære organisasjoner fikk konsesjon av Lotteri- og stiftelsestilsynet. Lotteriet er Norges første heldigitale lotteri, og driftes av Lottovate Limited som tar seg av den daglige driften av lotteriet.
Beskrivelse av lotteriet
UNICEF-lotteriet er et tallspill kombinert med symbol der du kan velge tall mellom 1 og 9 og det er 9 forskjellige lykkesymbol å velge mellom. Disse representerer de mange formålene som UNICEF støtter i verden. Hver kupong koster 40 kr og du kan vinne premier fra 40 kr til 2 000 000. Helt til januar 2020 hadde UNICEF-lotteriet kun trekning fredager, men etter å ha blitt godkjent til å ha enda en trekning av Lotteri- og stiftelsestilsynet har lotteriet trekninger både på tirsdager og fredager klokken 19.00.
UNICEF Norge står bak UNICEF-lotteriet, og Lottovate Limited. eid av ZEAL Network er driftsoperatør. 40% av omsetningen går tilbake til spillerne som premier, mens resten av inntektene fordeles mellom UNICEF og driftselskapet Lottovate. Dette betyr at 30 prosent av omsetningen går direkte til UNICEFs arbeid for barn, mens 30 prosent går til drift, investeringer og markedsføring av lotteriet. Alle kostnader med driften av lotteriet går fra Lottovate sin andel.
Historikk
UNICEF-lotteriet er et resultat av et langvarig arbeid som startet tilbake i 2015 når Kulturdepartementet åpnet for endringer i Lotteriloven der det skulle gis 5 nye lotterikonsesjoner til organisasjoner som driver med internasjonalt hjelpearbeid til humanitære formål. UNICEF-lotteriet var en av organisasjonene som fikk godkjent søknaden sin i februar i 2017, og med det såg UNICEF-lotteriet dagens lys. UNICEF Norge fikk med seg lotteritjenesteleverandøren Lottovate Limited som samarbeidspartner til å ta seg av den daglige driften av lotteriet, og høsten 2017 gikk den første trekningen av stabelen. Dette var en live-sending sett av nesten 3000 på UNICEF-lotteriets hjemmeside med generalsekretæren i UNICEF Norge, Camilla Viken og den norske bloggeren Kristine Gjelsvik.
I februar 2019 hadde UNICEF-lotteriet sin første toppvinner på 4 millioner. Sykepleieren fra Oslo hadde abonnert på samme rekke to ganger, så derfor endte hun opp med to toppremier.
Nyråd
Nyråd er en drabantby til Vordingborg på Sydsjælland, i Vordingborg kommune, Region Sjælland, med 2,508 innbyggere i januar 2019. Den ligger ved Sydmotorvejen (M30), tre kilometer øst for Vordingborg og fire kilometer vest for Stensved.
Navnet kommer fra det tidligere navnet Nyrud, som betyr nyrydding, altså rydding av skog for å gjøre plass til bebyggelse.
José Ernesto Sosa
José Ernesto Sosa (født 19. juni 1985) er en argentinsk fotballspiller som for.
Han ble olympisk mester for Argentina under OL i Beijing 2008.
Maaike Polspoel
Maaike Polspoel (født 28. mars 1989) er en belgisk syklist som konkurrerer i landeveissykling. Hun representerte landet sitt i Sommer-OL 2012 i London, der hun ble nummer 29 i landeveisrittet.
Nøytrinooscillasjon
Nøytrinooscillasjon er et fenomen innen elementærpartikkelfysikken som innebærer at nøytrinoer, som dannes og oppdages i tre veldefinerte forskjellige slag (aromer), kan endre karakter på veg fra kilden til detektorer.
Nøytrinooscillasjoner kan inntreffe dersom elektron-, myon- og taunøytrinoer har ulike masser, noe som innebærer at ikke alle kan være masseløse. I partikkelfysikkens standardmodell er nøytrinoene nøyaktig masseløse. Vitnesbyrd om nøytrinooscillasjoner er derfor et tegn på ny fysikk utover standardmodellen.
Rune Jakobsen
Rune Jakobsen (født 4. mars 1961 i Grimstad) er en tidligere norsk offiser som hadde sin militære bakgrunn fra Hæren.
Han var general i det norske forsvaret. Fra oktober 2015 til februar 2021 var han sjef for Forsvarets operative hovedkvarter.
Militære karriere
Jakobsen har militær utdannelse fra Norge og utlandet.
Han startet sin militære karriere ved Befalsskolen for Infanteriet i Sør-Norge i 1980. Han tjenestegjorde som sersjant ved Garnisonen i Sør-Varanger nær den russiske grensen inntil han startet på Krigsskolen Linderud i 1982.Etter uteksaminering fra Krigsskolen i 1985 tjenestegjorde Jakobsen seks år som løytnant og kaptein i 2. bataljon i Brigade Nord på Skjold. Her tjenestegjorde han som henholdsvis troppssjef, nestkommanderende for geværkompani B, personellsjef i bataljonen og kompanisjef for geværkompani C. Fra 1991 til 1993 tjenestegjorde Jakobsen som taktikkinstruktør ved Krigsskolen ved Gimlemoen i Kristiansand samtidig som han tok grunnkurset ved Forsvarets stabsskole. I 1993 ble han utnevnt til major og begynte i stillingen som personelloffiser i Hærstaben.
Han fullførte Krigsskolen i 1985 og har Forsvarets stabsskole. Fra 1995 til 1997 gjennomførte han tysk stabsskole ved Führungsakademie der Bundeswehr i Hamburg. I 1997 gikk han ut av Führungsakademie der Bundeswehr i Tyskland. I 2007 studerte han ved NATO Defense College i Roma. Etter at han fullførte studiene i Tyskland i 1997 tjenestegjorde han som studieleder i Hæravdelingen ved Forsvarets stabsskole. I 1999 ble han forfremmet til oberstløytnant, og fortsatte ved stabsskolen i stillingen som studieleder for Fellesavdelingen.
I 2001 tjenestegjorde Jakobsen som prosjektoffiser ved Forsvarets innsatsstyrke/Hær, hvor han hadde en sentral rolle i å utvikle en ny hurtig reaksjonsstyrke. Året etter ble han utnevnt til bataljonssjef for til Telemark Bataljon, som samtidig ble re-etablert som en hurtig reaksjonsstyrke. I 2004 ble Jakobsen forfremmet til oberst, og etter et kort opphold som sjef for Hærstabens rådgivningsavdeling ble han utnevnt til sjef for Krigsskolen. Deretter tilbrakte Jakobsen to år i utlandet, først som kontingentsjef (NCC) for det norske styrkebidraget i ISAF-styrken i Afghanistan, og deretter som student ved Nato Defence College i Roma i Italia. Etter endt utdanning i Roma i 2007 ble Jakobsen forfremmet til brigader og utnevnt til som stabssjef for Hærstaben. I desember 2010 ble Jakobsen forfremmet til generalmajor og startet i stillingen som sjef for operasjonsstaben i Forsvarets operative hovedkvarter på Reitan ved Bodø. I 2013 ble Jakobsen av Kongen i statsråd utnevnt som Generalinspektøren for Hæren.
Jakobsen har tjenestegjort i Telemark bataljon / Forsvarets innsatsstyrke Hær, der han har vært bataljonssjef. Fra 2004 til 2006 var han sjef for Krigsskolen.
Jakobsen har deltatt i krigen i Afghanistan og var fra mai 2006 til februar 2007 kontingentsjef for de norske styrkene i ISAF. Fra 2007 til 2010 var han stabssjef i Hærstaben. I 2010 ble han sjef for operasjonsstaben ved Forsvarets operative hovedkvarter.
I statsråd 12. november 2010 ble Jakobsen forfremmet fra brigader til generalmajor. Jakobsen ble utnevnt til generalinspektør for Hæren i statsråd 12. april 2013, og overtok sjefsstillingen 24. april samme år.
Den 4. september 2015 ble Rune Jakobsen utnevnt til sjef for Forsvarets operative hovedkvarter og generalløytnant i Hæren. Han tiltråtde 7. oktober 2015, og fikk da ansvaret for alle norske militære operasjoner i inn- og utland; han var dessuten forsvarssjefens fremste rådgiver innenfor operative spørsmål.
San Marcos (California)
San Marcos er en amerikansk by som ligger i San Diego County i California.
Den har  og dekker et areal på 63,16 km².
Henning Sollied
Henning Johannes Peterssøn Sollied (født 27. februar 1907 i Bergen, død 12. desember 1945 i Sävsjö i Småland) var norsk genealog. Han omtales som «banebrytende innenfor norsk genealogisk forskning».
Liv
Han var sønn av ingeniøren Peter A. R. Sollied og brorsønn av legen Olaf Gustav Sollied. I 1936 ble han gift med Märta Yvonne Marie Louise Lind af Hageby, datter av oberst og legasjonsråd Ernst August Ludvig Lind af Hageby.
Etter å ha gått ut av Hallings skole i Kristiania i 1924 tok han juridisk embetseksamen i 1929 og ble ansatt i Norges utenrikstjeneste. Her tok han aspiranteksamen i 1933 og tjenestegjorde deretter som sekretær, blant annet ved handelstraktatforhandlinger mellom Norge og Storbritannia og som utenriksministerens privatsekretær. Fra 1935 til 1938 var han legasjonssekretær for handelssaker ved den norske legasjonen i Berlin, men gikk så ut av tjenesten og flyttet tilbake til Oslo, hvor han drev privat forretningsvirksomhet som konsulent.
Virke
Sollied delte interessen for person- og slektshistorie med sin far, som ved siden av ingeniørvirksomheten drev arkivforskning og utga en rekke historiske skrifter. Også onkelen Olaf var opptatt av historisk forskning. Henning Sollied var medlem av Norsk Slektshistorisk Forening fra stiftelsen av og styremedlem fra 1935.